**2007 TU24** estas asteroido, trovita je 2007 per la Catalina Sky Survey. Apartenata al la grupo de apolonaj asteroidoj, ĝia elipsoforma orbito etendiĝas inter interne Tera orbito ĝis ekster la orbito de Marso. Ĝi estas sufiĉe larĝa por rezultigi regionajn katastrofojn, se ĝi falus sur la Teron.

Alproksimiĝo al la Tero
-----------------------

Unua serio de radar-bildoj kun malalta detaliĝo (24-a januaro 2008)
Mezuroj de ĝia orbito rezultis, ke ĝi pasos la orbiton de la Tero jam 29-a januaro 2008 08:33 UTC je distanco de nur ĉ. 1,44 radiusoj de la orbito de la Luno, ĉ. 538 000 km.
Tio estas la plej proksima distanco de eble danĝera asteroido ĝis 2027. Tiel astronomoj diris ĝis lastatempe. Sed tio ne plu kredindas, vidu sube. Ĝi alproksimiĝos tiom, ke observoj per radaro, per radio-teleskopoj estos eblaj. Ankaŭ per simplaj amatoraj teleskopoj oni povos observi ĝin.

Tiu tre mallonga tempo inter unua trovo kaj alproksimiĝo, ĉ. 3 monatoj, estas surprizo. Ofte estis raportita, ke astronomiistoj zorge esploras milojn da asteroidoj kaj esploras iliajn orbitojn. Projektoj estas diskutitaj, kiel oni povus agi, se iu objekto, asteroido aŭ kometo, estos danĝero por ni. Inter aliaj oni povus sufiĉe frue sendi raketon kun atombombo al la objekto kiu povas pecigi aŭ forŝovi ĝin.

Oni asertis, ke neniu vera danĝero de kolizio estos dum la venontaj ĉirkaŭ 20 jaroj. Nun tiu surpriza apero de tiu asteroido falsas tiujn asertojn.

Legado de NASA
--------------

Oni observas plurajn milojn de la entute ĉ. 7000 objektoj proksimaj al la Tero. Averaĝe dum ĉiu 5 jaro unu objekto preterpasas tiom proksime. Kolizio okazas averaĝe ĉiujn 37 000 jarojn.

Stranga: malgraŭ la subita apero de antaŭe nekonata asteroido falsigis antaŭajn asertojn, tuj post tiuj frazoj NASA ripetas la aserton pri la neapero de iu danĝero ĝis 2027.

En listo de Harvard troviĝas ĉirkaŭ 100 asteroidoj kiuj alproksimiĝis al la Tero. Inter tiuj estas 56, kiuj alproksimiĝis pli proksime ol 0,0026 AU, la distanco de la Luno. Tiuj okazis dum la tempo inter 1991 kaj 2007.

Do 56 alproksimiĝoj dum 16 jaroj rezultas en unu alproksimiĝo dum ĉ. 3 monatoj. Tio draste diferencas de la supre menciita indiko de NASA, 5 jaroj.

Referencoj
----------

1. ↑   JPL Small-Body Database Browser (angle). NASA. Alirita 10-a de januaro 2010.
2. ↑  Don Yeomans (22-a de januaro 2008).  Near-Earth Asteroid 2007 TU24 to Pass Close to Earth on Jan. 29 - Should be Observable with Modest Sized Telescopes (angle). NASA. Arkivita el la originalo je 2008-01-24. Alirita 10-a de januaro 2010.
3. ↑   Listo de asteroidoj kiuj alproksimiĝis al la tero (angle). Harvard. Alirita 10-a de januaro 2010.

Vidu ankaŭ
----------

* Amoro (asteroido)
* Listo de la objektoj de la sunsistemo

Eksteraj ligiloj
----------------

* Kategorio 2007 TU24 en la Vikimedia Komunejo (Multrimedaj datumoj)

* angle NASA Scientists Get First Images of Earth Flyby Asteroid Arkivigite je 2008-01-29 per la retarkivo Wayback Machine
* Parametroj kaj simulado de orbito ĉe *JPL Small-Body Database Lookup* angle
* Objekto ĉe Minor Planet Center angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rSunsistemo |
| --- |
| Stelo | 
* Suno
 | Planedosistemo |
| Planedoj | 
* Merkuro
* Venuso
* Tero
* Marso
* Jupitero
* Saturno
* Urano
* Neptuno
 |
| Eblaj nanoplanedoj | 
* Cereso
* Orko
* Plutono
* Haŭmeo
* Kvavaro
* Makemako
* Gongono
* Eriso
* Sedno
 |
| Satelitoj | 
* Teraj (Luno)
* Marsaj
* Jupiteraj (Iono, Eŭropo, Ganimedo, Kalisto)
* Saturnaj (Titano)
* Uranaj
* Neptunaj (Tritono)
* Plutonaj (Karono)
* Haŭmeaj
* Erisa
 |
| Aliaj objektoj | 
* Asteroidoj
* Centaŭroj
* Kometoj,
* Meteoroidoj
* Transneptunaj objektoj
* Kosma polvo
 |
| Regionoj | 
* Asteroida zono
* Kujper-zono
* Disa disko
* Oorta nubo
* Heliosfero
 |
| Vidu ankaŭ | 
* Listo de la objektoj de la Sunsistemo
* Kronologio de la malkovroj de la sunsistemaj planedoj kaj de ties naturaj satelitoj
 |

 |